pythainlp/thai_wikipedia_clean_20230101 huggingface dataset:
พันโท นายแพทย์ หลวงนิตย์เวชชวิศิษฏ์ (นิตย์ เปาเวทย์) เกิดเมื่อวันที่ 29 กันยายน พ.ศ. 2439 ตำบลวังไม้ขอน อำเภอสวรรคโลก จังหวัดสุโขทัย อดีตอธิบดีกรมการแพทย์ (คนแรก) เป็นผู้ให้กำเนิดของสมาคมวิทยาลัยศัลยแพทย์นานาชาติแห่งประเทศไทย เสียชีวิตเมื่อวันที่ 29 กันยายน พ.ศ. 2523 รวมสิริอายุ 84 ปี อดีตอธิบดีกรมการแพทย์คนแรก หนึ่งในนายแพทย์ผู้ร่วมชันสูตรพระบรมศพ พระบาทสมเด็จพระปรเมนทรมหาอานันทมหิดล รัชกาลที่ 8 มีการจัดงานเพื่อรำลึกถึงท่านในโอกาสครบ 120 ปีชาตกาล เมื่อ 29 กันยายน 2559 ที่ผ่านมาด้วย
หลวงนิตย์เวชชวิศิษฏ์เป็นุตรของนายบุญและนางยิ้ม สมรสกับนางวงเดือน มีบุตรด้วยกัน 5 คน คือ นายภูลเวชช์ เวชชวิศิษฏ์, นางเกศเมือง เวชชวิศิษฏ์, ปริญญา เวชชวิศิษฏ์, นางนงนิจ ต.สุวรรณ และนายวิชชา เวชชวิศิษฏ์
ท่านได้รับพระราชทานยศ ดังนี้
พ.ศ. ไม่ปรากฏ - เครื่องราชอิสริยาภรณ์ออเรนจ์-นัสเซา ชั้น 2
พ.ศ. ไม่ปรากฏ - เครื่องอิสริยาภรณ์กิตติคุณแห่งสหพันธ์สาธารณรัฐเยอรมนี ชั้นที่ 2
พ.ศ. ไม่ปรากฏ - เครื่องอิสริยาภรณ์คุณธรรมแห่งสาธารณรัฐอิตาลี ชั้นที่ 2
พ.ศ. ไม่ปรากฏ - เครื่องราชอิสริยาภรณ์แดนเนอโบร ชั้นที่ 3
พ.ศ. ไม่ปรากฏ - เครื่องอิสริยาภรณ์เอตวลนัวร์ ชั้นที่ 3
พ.ศ. 2501 - เครื่องราชอิสริยาภรณ์กิตติคุณฝ่ายพลเรือน ชั้นที่ 3
ราชการพิเศษซึ่งทางราชการแต่งตั้งให้รับหรือกระทำนอกไปจากตำแหน่งที่ประจำอยู่
รายชื่อธงในประเทศเดนมาร์ก
ตารางเบื้องล่างนี้แสดงข้อมูลเกี่ยวกับธงต่างๆ ที่ใช้ในราชอาณาจักรเดนมาร์ก
เดอะฮอบบิต
โปรวินเชียลลีก 2551 รอบคัดเลือก กลุ่ม 1
ชิงอันดับที่ 3 ระยอง 1 - 3 นครนายก
นางรัชฎา
ด้วย(ความ)ลับ และผูกพัน
ด้วย(ความ)ลับ และผูกพัน  เป็นภาพยนตร์ญี่ปุ่นผลงานการกำกับโดยโยจิโระ ทะคิทะ (Yojiro Takita) ออกฉายในประเทศญี่ปุ่นเมื่อปี พ.ศ. 2542
เมื่อวันหนึ่งแม่ลูกกำลังไปเทื่ยวกันที่บ้านคุณตาคุณยาย โดยที่พ่อนั้นอยู่ที่บ้านไม่ได้ไปไหน แต่ระหว่างทางกลับเกิดอุบัติเหตุที่ไม่คาดฝันเกิดขึ้น ทำให้ภรรยาของเขาเสียชีวิตลง และเมื่อลูกนั้นฟื้นขึ้นมา ก็ไม่ใช่ลูกคนเดิมของเขาอีกต่อไป...
พระลบ
พระลบ หรือในรามายณะเรียกว่า พระลวะ  เป็นแฝดผู้น้องของ พระมงกุฎ ราชโอรสพระองค์เล็กของ พระราม และ นางสีดา เรื่องของพระลบถูกกล่าวถึงในวรรณกรรมฮินดู เรื่อง "รามายณะ" หรือ รามเกียรติ์ ว่ากันว่าพระลบมีผิวสีขาวทองเหมือนนางสีดา ในขณะที่พระมงกุฎมีผิวสีดำเหมือนพระบิดา
พระลบในลักษณะโขนไทยคือ มีกายสีเขียว ทรงม้าขาว ผมเกล้าจุก ประวัติของพระลบตามที่มีปรากฎในรามเกียรติ์คือ วันหนึ่งนางสีดาได้เดินไปท่าน้ำโดยฝากลูกไว้กับฤาษี ระหว่างทางได้พบแม่ลิงตัวหนึ่งที่เอาลูกเกาะหลังไว้ นางจึงตำหนิแม่ลิงที่ไม่กลัวลูกตก แต่ถูกแม่ลิงย้อนว่าตัวนางเองที่ไม่ห่วงลูก ออกมาแต่เพียงลำพัง นางสีดานึกขึ้นได้ จึงกลับมานำโอรสไปด้วยในขณะที่ฤาษีกำลังเข้าฌาน ครั้นเมื่อฤาษีลืมตาขึ้นมาไม่พบบุตรนางสีดา ก็ตกใจเกรงว่านางสีดาจะมาต่อว่าตน จึงได้ทำการวาดรูปเหมือนของพระมงกุฎ และทำพิธีชุบชีวิตกุมารขึ้นมาจากรูปวาด ขณะนั้นนางสีดาพาโอรสกลับมาพอดี พระฤๅษีจะลบรูปนัันทิ้ง แต่นางก็ขอให้พระฤาษีชุบพระกุมารต่อไป เพื่อไว้เป็นเพื่อนเล่นกัน กุมารน้อยนี้จึงได้ชื่อว่า พระลบ
ต่อมาพระมงกุฎถูกพระพรตกับพระสัตรุดจับได้ พระลบจึงหลบหนีมาบอกข่าวแก่นางสีดา และคิดไปช่วยพี่โดยพระลบลอบใส่แหวนนางสีดาลงในภาชนะที่นางรำพา (นางฟ้าแปลงกาย) นำไปให้พระมงกุฎดื่ม เมื่อพระมงกุฎใส่แหวนแล้วก็ทำให้หลุดจากเครื่องพันธนาการ
ในวรรณกรรมรามายณะเวอร์ชั่นอื่นบอกว่า พระมงกุฎและพระลบได้จับม้าอัศวเมธได้ และไปปราบพี่น้องของพระราม (พระลักษมณ์, พระพรต และ พระสัตรุด) และกองทัพของพวกเขา เมื่อพระรามทราบข่าวจึงออกมารบกับทั้งสองพระกุมาร นางสีดาจึงเข้าแทรกแซงและบอกความจริงในภายหลังเพื่อให้พ่อลูกเข้าใจกัน
มุ่งซุ้ย
หมงซุ่ย (Mengsui, 蒙嶲) เป็น สถานที่สำคัญของอาณาจักรน่านเจ้า หรือ อ้ายลาว ซึ่งเป็นอาณาจักรที่รวม
กันมีสามพระองค์ ด้วยกัน คือ
และปีพศ 1291 ได้สิ้นสุดอาณาจักรน่านเจ้า
จิตรกรรมฝาผนังเรื่องรามเกียรติ์
จิตรกรรมฝาผนังเรื่องรามเกียรติ์ เป็นภาพวาดบนฝาผนังเกี่ยวกับเรื่องราวในมหากาพย์วรรณคดีเรื่อง รามเกียรติ์ อยู่บริเวณระเบียงคดรอบพระอุโบสถวัดพระศรีรัตนศาสดาราม มีจำนวนทั้งสิ้น 178 ห้อง สร้างขึ้นตั้งแต่รัชสมัยพระบาทสมเด็จพระพุทธยอดฟ้าจุฬาโลก โดยมีการเขียนซ่อมแซมเพิ่มเติมในรัชสมัยพระบาทสมเด็จพระนั่งเกล้าเจ้าอยู่หัว และพระบาทสมเด็จพระจอมเกล้าเจ้าอยู่หัว ครั้นถึงสมัยพระบาทสมเด็จพระจุลจอมเกล้าเจ้าอยู่หัว ได้โปรดให้บูรณะในโอกาสครบรอบ 100 ปีกรุงรัตนโกสินทร์ ในการนี้ได้ทรงพระนิพนธ์โคลงประกอบภาพไว้จำนวนแปดห้อง เป็นโคลง 224 บท
วีรศักดิ์ ไพรัช
พลเอกวีรศักดิ์ ไพรัช ผู้ทรงคุณวุฒิพิเศษ กองบัญชาการกองทัพไทย (2549-ปัจจุบัน)
ประธานกรรมการ บริษัท สยามเวย์ อินเตอร์เนชั่นแนล จำกัด
ประธานบริษัท เอ.ซี.แอล. จำกัด
กรรมการ บริษัท อีเอ็มซี จำกัด (EMC)
อดีต รองผู้บัญชาการหน่วยบัญชาการทหารพัฒนา กองบัญชาการทหารสูงสุด
จบการศึกษา โรงเรียนนายร้อยพระจุลจอมเกล้า
บริษัท ไทยโทรทัศน์ จำกัด
เฮเลนแห่งทรอย
เฮเลน (Helen, ภาษากรีกว่า Ἑλένη – Helénē) คือหญิงสาวผู้เป็นชนวนศึกในสงครามเมืองทรอย ปกรณัมเก่าแก่ของกรีก ซึ่งเป็นต้นกำเนิดของงานมหากาพย์อีเลียดและโอดิสซีย์ ส่วนใหญ่มักเรียกชื่อนางว่า เฮเลนแห่งสปาร์ตา หรือ เฮเลนแห่งทรอย นางเป็นบุตรีของเทพซูสกับนางลีดา มีพี่ชายคือแคสเตอร์ พอลลักซ์ และคลีเทมเนสตรา
เมื่อเฮเลนเติบโตถึงวัยวิวาห์ บิดามารดาได้จัดพิธีเลือกคู่ให้แก่นาง โดยมีกษัตริย์ เจ้าชาย และนักรบจากเมืองต่างๆ ทั่วแคว้นกรีกมาร่วมงาน ได้แก่ โอดิซูส เมเนสทีอัส ไดโอมีดีส อจักซ์ ปโตรกลัส เมนนิเลอัส และอักกะเมมนอน นางเลือกเมนนิลิอัสเป็นคู่วิวาห์ ส่วนกษัตริย์อื่นต่างให้สัญญาว่าจะคอยช่วยปกป้องนาง
เฮเลนมีชื่อเสียงว่าเป็นหญิงงามไม่อาจหามนุษย์ผู้ใดเทียบได้ เมื่อครั้งปารีสแห่งทรอยเป็นผู้ตัดสินความงามระหว่างเหล่าเทพี อโฟรไดท์สัญญาว่าจะให้นางเฮเลนแก่เขาหากเขาเลือกให้พระนางเป็นเทพีผู้งามที่สุด เหตุนี้ปารีสจึงมาชิงตัวเฮเลนไปเสียโดยความช่วยเหลือของเทพเจ้า แล้วพานางหนีกลับไปเมืองทรอย ทำให้เหล่ากษัตริย์ที่ได้ให้สัตย์ไว้ต่อเมนนิลิอัส ต้องยกทัพมาช่วยเหลือเพื่อชิงนางเฮเลนกลับคืน
ปารีสแห่งทรอย
ห้างเซ็นทรัล
ปารีส (ทรอย)
ในเทพปกรณัมกรีก ปารีส (Paris) หรือชื่อจริงว่า อเล็กซานดรอส  เป็นเจ้าชายกรุงทรอย เป็นโอรสของท้าวไพรอัม (Priam) กับพระนางเฮกยูบา (Hecuba) ผลงานสร้างชื่อเสียงที่สุดของเขาคือการชิงตัวนางเฮเลน ราชินีแห่งสปาร์ตามา ทำให้เกิดสงครามกรุงทรอย อันเป็นเหตุแห่งการล่มสลายของทรอยในท้ายที่สุด เขาเป็นผู้สังหารอคิลลีสโดยยิงธนูถูกที่ข้อเท้าซึ่งเป็นจุดอ่อนเดียวของอคิลลีส ต่อมาเขาถูกสังหารโดยบุตรชายของอคิลลีสเอง
เฮอร์มีส
เฮอร์มีส  เป็นพระเจ้าโอลิมปัสในศาสนาและเทพปกรณัมกรีก บุตรแห่งซูสและไลยาดีสเมอา พระองค์ทรงเป็นพระเจ้าโอลิมปัสที่มีพระชนมายุน้อยที่สุดเป็นอันดับสอง
เฮอร์มีสทรงเป็นพระเจ้าแห่งการเปลี่ยนผ่านและเขตแดน พระองค์ทรงรวดเร็วและเจ้าเล่ห์ และสามารถเสด็จระหว่างโลกมนุษย์และพระเจ้าได้อย่างอิสระ ในฐานะทูตและผู้แจ้งข่าวแห่งพระเจ้า ผู้เจรจาระหว่างมนุษย์และพระเจ้า และผู้นำดวงวิญญาณสู่ปรโลก พระองค์ทรงเป็นผู้พิทักษ์และอุปถัมภ์นักเดินทาง คนเลี้ยงแกะ โจร นักพูดข้างถนนและคนมีปฏิภาณ วรรณกรรมและกวี นักกีฬาและกีฬา สิ่งประดิษฐ์และการค้า บางตำนานว่าพระองค์เป็นนักหลอกลวง และเอาชนะพระเจ้าองค์อื่นด้วยไหวพริบเพื่อความพอพระทัยส่วนพระองค์หรือเพราะทรงเห็นแก่มนุษยชาติ ลักษณะและสัญลักษณ์ประจำพระองค์มีประติมากรรมเฉพาะหัว ไก่เพศผู้และเต่าบก ถุงใส่เงิน รองเท้าแตะมีปีก หมวกมีปีก สัญลักษณ์หลักของพระองค์ คือ ไม้เท้าผู้แจ้งข่าว  ซึ่งเป็นไม้เท้ามีปีกที่มีงูพันสองตัว
พระองค์ทรงถูกระบุเป็นพระเจ้าเมอร์คิวรีของโรมัน ซึ่งแม้เป็นพระเจ้าที่รับมาจากพวกอีทรัสคัน แต่ได้รับคุณลักษณะคล้ายกับเฮอร์มีสมาหลายประการ เช่น ทรงเป็นผู้อุปถัมภ์การค้า
เระไนะชะชิง
เระไนะชะชิง  หรือชื่อภาษาอังกฤษว่า คอลลาจอ็อฟอาวร์ไลฟ์ (Collage of Our Life) เป็น ภาพยนตร์ญี่ปุ่น ผลงานการกำกับของยุคิฮิโคะ ทสึทสึมิ (Yukihiko Tsutsumi) ออกฉายในวันที้ 16 พฤษภาคม ปีพ.ศ. 2546 ณ ประเทศญี่ปุ่น
มาซาโตะ เป็นช่างภาพหนุ่ม เคยเรียนที่เดียวกับ ซาโตนากะ ซึ่งเคยชอบตามเขาไปถ่ายรูปด้วย อยู่มาวันหนึ่งมีการจัดประกวดภาพถ่าย และทั้งสองก็เข้าร่วมด้วย ปรากฏว่าภาพของซาโตนากะได้รับรางวัล แต่มาซาโตะไม่ได้ ต่อมาซาโตนากะก็ตัดสินใจไปเรียนต่อที่อเมริกา และส่งผลงานต่างๆมาให้มาซาโตะดู และเมื่อมาซาโตะ ตามเธอไปที่อเมริกา เขาก็พบว่าเธอนั้นไม่ได้อยู่ที่นั้นอีกแล้ว..
กาฟติคาร์
เฮราคลีส
เฮราคลีส  เป็นชื่อเทพองค์หนึ่งในตำนานเทพเจ้ากรีก ชื่อมีความหมายว่า "ความรุ่งโรจน์ของเฮรา" เขาเป็นบุตรของเทพซูสกับนางแอลก์มินี เกิดที่เมืองธีบส์ เป็นหลานของแอมฟิไทรออน และเป็นเหลนของเพอร์ซูส เฮราคลีสนับเป็นวีรบุรุษผู้ยิ่งใหญ่ในปกรณัมกรีก ชื่อในตำนานเทพโรมันว่า เฮอร์คิวลีส ซึ่งดัดแปลงเอาเรื่องราวของเขาในปกรณัมกรีกไปใช้
นับแต่เฮราคลีสเกิดมาก็ตกอยู่ในความริษยาพยาบาทของเทพีเฮรา ซึ่งหึงหวงเทพซูสผู้สามี แม้เฮราคลีสเป็นบุตรเทพซูส แต่กลับมีกำเนิดเป็นเพียงมนุษย์ธรรมดา เมื่อโตขึ้น เฮราคลีสได้แต่งงานกับนางเมการะ มีบุตรสามคน เทพีเฮราบันดาลให้เขาวิกลจริตและสังหารบุตรภรรยาตายสิ้น เมื่อเขาคืนสติก็จะฆ่าตัวตายตาม แต่ธีซูสเพื่อนสนิทห้ามปรามไว้ แนะให้ไปขอคำพยากรณ์จากวิหารเดลฟี คำพยากรณ์บอกให้เฮราคลีสไปหาท้าวยูริสเทียสและรับทำภารกิจทุกประการตามแต่จะได้รับ เพื่อเป็นการชำระมลทินให้บริสุทธิ์ ท้าวยูริสเทียสสรรหาภารกิจอันเหลือที่มนุษย์จะกระทำได้ เรียกกันว่า "The Twelves Labours of Heracles" หรือ ภารกิจ 12 ประการของเฮราคลีส ได้แก่
หลังภารกิจ เฮราคลีสยังได้ร่วมไปกับขบวนนาวิกของเจสัน เพื่อไปค้นหาขนแกะทองคำ และประกอบวีรกรรมอื่นๆ อีกมาก แต่เหมือนบาปกรรมของเฮราคลีสยังไม่สิ้นสุด เขาเกิดวิกลจริตสังหารเพื่อนอีก จนต้องไปเป็นทาสนางออมฟลี ต้องสวมชุดสตรีและทำการงานของผู้หญิง เมื่อพ้นโทษ เขาจึงได้นางเดียไนระ (Deianira) เป็นภรรยา
นางเดียไนระนี้เป็นเหตุแห่งความตายของเฮราคลีส เพราะนางหลงเชื่อคำลวงของเซนทอร์ชื่อ เนสสัส (Nessus) จึงนำเสื้อคลุมเปื้อนเลือดเซนทอร์ซึ่งเป็นยาพิษไปให้เฮราคลีสสวม ด้วยเข้าใจผิดว่าเป็นยาเสน่ห์จะให้เฮราคลีสรักแต่ตนเพียงผู้เดียว เมื่อเฮราคลีสจะตาย เทพซูสจึงบันดาลให้ร่างเขาไหม้เป็นจุณแล้วรับขึ้นสวรรค์ ประทานเทพธิดาฮีบีให้เป็นคู่ครอง
เซอร์บิรัส
หลุยส์ นโปเลียน โบนาปาร์ต
มิเรียล
อีเนียส
อีเนียส (Aeneas) เป็นชื่อวีรบุรุษคนหนึ่งในตำนานปกรณัมกรีก เป็นเจ้าชายคนหนึ่งแห่งเมืองทรอย เป็นบุตรของเทพีอโฟรไดท์กับแอนไคซีส ญาติผู้น้องของท้าวเพรียม เจ้าเมืองทรอย อีเนียสจึงมีศักดิ์เป็นหลานของท้าวเพรียม เป็นลูกพี่ลูกน้องกับเฮกเตอร์และปารีส
อีเนียสมีส่วนร่วมรบอยู่ในสงครามเมืองทรอย แต่ได้รับการปกป้องระหว่างการรบหลายครั้งจากเทพมารดาคืออโฟรไดท์ รวมถึงอพอลโลและโพไซดอน ก่อนทรอยจะแตก อโฟรไดท์ช่วยให้อีเนียสหนีออกมาได้ เขาพาพลเมืองและทหารติดตามที่หลงเหลือ รวมถึงเชื้อพระวงศ์ทรอยอีกจำนวนหนึ่ง เดินทางระหกระเหินไปจนถึงดินแดนอิตาลี และตั้งอาณาจักรใหม่ขึ้นชื่อว่า อาณาจักรโรมัน ด้วยเหตุนี้ เทพปกรณัมของโรมันจึงมีเค้าที่มาจากเทพปกรณัมของกรีก
สิบเจ็ดเมษามหาโชคชัย
เพลงสิบเจ็ดเมษามหาโชคชัย ( "ฎบ่บฺรำพีรเมสามหาโชคชัย") เป็นเพลงชาติของประเทศกัมพูชา ในสมัยที่ใช้ชื่อว่า "กัมพูชาประชาธิปไตย" แต่งขึ้นเพื่อระลึกถึงความสำเร็จในการโค่นล้มรัฐบาลสาธารณรัฐเขมร และการสถาปนารัฐกัมพูชาใหม่ในนาม "กัมพูชาประชาธิปไตย" เมื่อวันที่ 17 เมษายน พ.ศ. 2518 เนื้อหากล่าวถึงการเสียสละของเหล่านักรบทั้งชายและหญิงในการก่อตั้งรัฐกัมพูชาและสังคมใหม่ และประกาศปณิธานว่าจะทำให้กัมพูชามีความรุ่งเรืองและยิ่งใหญ่กว่าสมัยพระนคร
เพลงนี้ไม่ปรากฏว่าผู้ใดแต่งทำนองและเนื้อร้อง แต่คาดเดากันว่านายพอลพต ผู้นำของเขมรแดงที่ชาวโลกรู้จักกันดี น่าจะมีส่วนร่วมในการแต่งเพลงนี้ด้วย รัฐบาลกัมพูชาประชาธิปไตยได้รับรองให้เพลงสิบเจ็ดเมษามหาโชคชัยเป็นเพลงชาติ ตามมาตรา 18 ของรัฐธรรมนูญแห่งประเทศกัมพูชาประชาธิปไตย ลงวันที่ 5 มกราคม พ.ศ. 2519
ข้อมูลบางแหล่งจากซีกโลกตะวันตกได้กล่าวถึง เพลงสิบเจ็ดเมษามหาโชคชัย ใช้เป็นเพลงชาติของแนวร่วมเขมรสามฝ่ายจนถึง พ.ศ. 2536.
มาร์ชสาธารณรัฐเขมร
มาร์ชสาธารณรัฐเขมร ( "​ฎํเณีรสาธารณรฎฺฐแขฺมร") เป็นชื่อของเพลงชาติของประเทศกัมพูชาในยุคสาธารณรัฐเขมร ตั้งแต่ พ.ศ. 2513 - พ.ศ. 2518 ประพันธ์โดยศาสตราจารย์ มอม โบเจียนี (លោកសាស្ត្រាចារ្យ ម៉ម បូជានី) ซึ่งเป็นนายกศาลาดุริยดนตรี (នាយកសាលាតុរ្យតន្ត្រី) แห่งกลุ่มมหาวิทยาลัยวิจิตรศิลปะ ในสมัยที่ท่าน ฮาง ทุน ฮัก (ហង្ស ធុន ហាក់) เป็นอธิการบดี
เพลงนี้มีชื่อภาษาอังกฤษว่า "The March of The Khmer Republic" และมีชื่อภาษาฝรั่งเศสว่า "La Marche de la République Khmère"
เพลงชาติกัมพูชา
สถานที่ในแฮร์รี่ พอตเตอร์
รายชื่อสถานที่ที่ปรากฏในวรรณกรรมเยาวชน เรื่อง แฮร์รี่ พอตเตอร์
บ้านเลขที่ 4 ซอยพรีเว็ต.
ตั้งอยู่ในเขตลิตเติ้ลวิงจิง (ไม่มีอยู่จริง) ชานกรุงลอนดอน เป็นบ้านของครอบครัวเดอร์สลีย์ ที่เป็นมักเกิ้ลที่คอยเลี้ยงดูแฮร์รี่ เป็นครอบครัวที่เกลียดเวทมนตร์ ป้าเพ็ตทูเนีย พี่สาวของแม่แฮร์รี่ ก็เกลียดเวทมนตร์เช่นกัน พวกเขาทำทุกวิถีทางไม่ให้แฮร์รี่ได้รับรู้ข่าวคราวต่าง ๆ ของโลกเวทมนตร์เลย และสถานที่นี้เป็นสถานที่แรกที่ปรากฏในเรื่อง โดยอยู่ในบรรทัดแรกของ "แฮร์รี่ พอตเตอร์กับศิลาอาถรรพ์"
บ้านโพรงกระต่าย.
บ้านของครอบครัววีสลีย์ ซึ่งดูเหมือนบ้านธรรมดาของคนจนและดูเหมือนจะพังได้ตลอด ตั้งอยู่ในหมู่บ้านอัตเทอรี่ เซนต์ แคทช์โพล ใน"แฮร์รี่ พอตเตอร์กับห้องแห่งความลับ" ได้บรรยายลักษณะของบ้านหลังนี้ไว้ว่า "สิ่งที่แฮร์รี่เห็นดูเหมือนกับว่า เดิมบ้านนี้เคยเป็นโรงเลี้ยงหมูขนาดใหญ่ที่สร้างด้วยหินมาก่อน แต่ได้ต่อเติมห้องเข้าไปตรงนั้นตรงนี้จนกลายเป็นบ้านสูงหลายชั้น และมันโย้เย้บิดเบี้ยวเสียจนดูราวกับว่ามันตั้งอยู่ได้ด้วยเวทมนตร์ (ซึ่งมันก็อาจจะเป็นจริงอย่างนั้น แฮร์รี่บอกตัวเอง) มีปล่องไฟสี่หรือห้าปล่องตั้งอยู่บนหลังคาสีแดง ป้ายที่เอียงไปข้างหนึ่งปักอยู่บนพื้นดินใกล้ๆทางเข้า เขียนว่า 'บ้านโพรงกระต่าย' ที่หน้าประตูบ้านมีรองเท้าบู๊ตกันน้ำและหม้อใหญ่ขึ้นสนิมจับเขรอะวางกองกันไว้ ไก่สีน้ำตาลอ้วนๆหลายตัวเดินคุ้ยเขี่ยหาอาหารอยู่ในลาน"
ในตอน "แฮร์รี่ พอตเตอร์กับเครื่องรางยมทูต" บ้านหลังนี้ได้ถูกใช้เป็นกองบัญชาการภาคีนกฟินิกซ์แทนบ้านเลขที่ 12 กริมโมลด์เพลซ ที่ถูกพบเจอ โดยผู้เสพความตาย แต่บ้านหลังนี้เล็กกว่ามาก และเคยถูกผู้เสพความตายทำลายมาแล้วครั้งหนึ่ง
บ้านเลขที่ 12 กริมโมลด์เพลซ.
อยู่ในกรุงลอนดอน เป็นกองบัญชาการใหญ่ของภาคีนกฟีนิกซ์ แต่เดิมเป็นบ้านของตระกูลแบล็ก แต่เมื่อไม่มีใครอยู่มาหลายสิบปี จึงรกร้างและสกปรกอย่างมาก ซึ่งคราวหลังซีเรียสก็เสนอใช้บ้านนี้เป็นกองบัญชาการของภาคี เป็นสถานที่ที่มีการป้องกันอย่างแน่นหนา และในบ้านหลังนี้ยังมีเอลฟ์ประจำบ้าน ชื่อ ครีเชอร์ อาศัยอยู่ด้วย หลังจากซีเรียสตายบ้านนี้จึงตกเป็นของแฮร์รี่ แต่ต่อมาบ้านหลังนี้ถูกผู้เสพความตายค้นพบและไม่สามารถเป็นกองบัญชาการได้อีกต่อไป
บ้านริดเดิ้ล.
บ้านหลังใหญ่ของตระกูลริดเดิ้ล ตระกูลทางฝ่ายพ่อของลอร์ดโวลเดอร์มอร์ เจ้าของที่ดินในหมู่บ้านลิตเติ้ลแฮงเกิลตัน บ้านหลังนี้เป็นที่ซึ่งลอร์ดโวลเดอมอร์กระทำฆาตกรรมพ่อและปู่ย่าของตนเอง หลังจากทราบเรื่องราวที่เกิดขึ้นระหว่างพ่อ (ทอม ริดเดิ้ล ซีเนียร์) และแม่ (เมโรเพ ก๊อนท์)
ใน "แฮร์รี่ พอตเตอร์กับถ้วยอัคนี" บ้านหลังนี้ปรากฏในนิมิตของแฮร์รี่ว่าเป็นที่ซ่อนตัวของลอร์ดโวลเดอร์มอร์ หางหนอน และนากินี
บ้านตระกูลก๊อนท์.
บ้านของเหล่าทายาทของซัลลาซาร์ สลิธีริน ซึ่งมีนามสกุลว่าก๊อนท์ เป็นบ้านของแม่โวลเดอมอร์ อยู่รอบนอกของหมู่บ้านลิตเติ้ลแฮงเกิลตัน
กระท่อมเปลือกหอย.
ตั้งอยู่รอบนอกของทินเวิร์ท เป็นบ้านของบิลและเฟลอร์ ซึ่งอาศัยอยู่ภายหลังการแต่งงานของพวกเขาทั้งสองและยังเป็นสถานที่ที่ด๊อบบี้ (เอลฟ์ประจำบ้าน) พาแฮรี่มาซ่อนตัวหลังจากหนีมาจากคฤหาสน์มัลฟอย ซึ่งเหตุการณ์นี้ทำให้ด๊อบบี้ตายและแฮรี่ก็ทำการฝังร่างของด๊อบบี้ไว้ที่นี่ด้วยตัวของเขาเอง
คฤหาสถ์มัลฟอย.
คฤหาสถ์หลังใหญ่ของตระกูลมัลฟอย ในตอน "แฮร์รี่ พอตเตอร์กับเครื่องรางยมทูต" ลอร์ดโวลเดอร์มอร์ได้เลือกใช้เป็นสถานที่ประชุมในการวางแผนในการครอบครองโลกผู้วิเศษ ในภาคเดียวกันนี้ แฮร์รี่ รอน และเฮอร์ไมโอนี่ถูกจับตัวมา ชั้นใต้ดินมีคุกซึ่งใช้เป็นสถานที่คุมขัง แฮร์รี่, รอน, ลูน่า, ดีน, กริ๊บฮุกและโอลิแวนเดอร์ ซึ่งสุดท้ายทุกคนสามารถหลบหนีไปได้ด้วยความช่วยเหลือของด็อบบี้
ฮอกวอตส์.
มีชื่อเต็มว่า "โรงเรียนคาถาพ่อมดแม่มดและเวทมนตร์ศาสตร์ฮอกวอตส์" เป็นโรงเรียนสอนเวทมนตร์เพียงแห่งเดียวในประเทศอังกฤษ คือ ฮอกวอตส์ สถานะของโรงเรียนนั้นไม่ได้บรรยายไว้เด่นชัดนัก แต่ฮอกวอตส์เป็นโรงเรียนประจำ โดยนักเรียนมีอายุระหว่าง 11-18 ปี มีการสอบไล่ปีละหนึ่งครั้ง และมีการสอบวัดความสามารถเมื่อจบชั้นปีที่ห้าและเจ็ด เคยเป็นสถานที่ศึกษาของอัลบัส ดัมเบิลดอร์ และโวลเดอมอร์ ฮอกวอตส์สามารถเห็นได้แค่พ่อมดแม่มดเท่านั้น เมื่อมีมักเกิล (ผู้ที่ไม่มีเวทมนตร์) เดินผ่านจะเห็นฮอกวอตส์เป็นเพียงซากปรักหักพัง และมีข้อความกำกับไว้ว่าอันตรายห้ามเข้า
ชานชาลาที่เก้าเศษสามส่วนสี่.
เป็นชานชาลาที่อยู่ระหว่างชานชาลาที่เก้าและสิบของสถานีรถไฟคิงส์ครอส ทางเข้าของชานชาลาที่เก้าเศษสามส่วนสี่คือเดินผ่านกำแพงหรือแผงกั้นระหว่างชานชาลาที่เก้าและสิบของสถานีรถไฟคิงส์ครอสไป เมื่อเดินผ่านก็จะพบกับรถด่วนสายฮอกวอร์ตซึ่งมีสีแดงจอดรอ รถด่วนสายฮอกวอร์ตจะออกจากสถานีเวลา 11.00 น. ของวันเปิดภาคเรียน
สถาบันสอนเวทมนตร์ศาสตร์เดิร์มสแตรงก์.
เป็นสถาบันที่รับแต่เลือดบริสุทธิ์เข้าเรียน ในหนังสือบอกว่าเป็นโรงเรียนสหศึกษา มีทั้งนักเรียนหญิงและชาย แต่ในหนังปรับให้เป็นโรงเรียนชายล้วนแทน มีปราสาทสูง 4 ชั้น ที่นี่จะไม่จุดไฟถ้าไม่เกี่ยวกับการเรียน คาดว่าตั้งอยู่แถวไซบีเรียหรือบัลแกเรียหรือทางเหนือของยุโรป เป็นโรงเรียนเก่าของพ่อมดกรินเดลวัลด์ เป็นโรงเรียน 1 ใน 3 โรงเรียนเวทมนตร์ที่แข่งขันเวทไตรภาคี อาจารย์ใหญ่คือ อีกอร์ คาคารอฟ เป็นโรงเรียนที่สนับสนุนศาสตร์มืด ถูกกล่าวถึงครั้งแรกใน แฮร์รี่ พอตเตอร์กับถ้วยอัคนี
โบซ์บาตง.
วิทยาลัยโบซ์บาตงนั้น เป็นโรงเรียนเวทมนตร์ในฝรั่งเศส สันนิษฐานว่าตั้งอยู่ทางตอนใต้ใกล้กับทะเลเมดิเตอร์เรเนียน มีอาจารย์ใหญ่คือโอแลมป์ มักซีม โบซ์บาตงแตกต่างจากฮอกวอตส์กับเดิร์มสแตรงก์ตรงที่ ฮอกวอตส์กับเดิร์มสแตรงก์เป็นปราสาท แต่โบซ์บาตงเป็นพระราชวังมีลักษณะหรูหราอลังการ ในหนังสือบอกว่าเป็นโรงเรียนสหศึกษาแต่ในภาพยนตร์นั้นปรับให้เป็นโรงเรียนหญิงล้วน และรับนักเรียนทุกสายเลือด ที่โบซ์บาตงจะสอบ ว.พ.ร.ส. ในปีที่หก
ธนาคารกริงก็อตส์.
ธนาคารกริงก็อตส์ เป็นธนาคารที่ปรากฏในเรื่อง แฮร์รี่ พอตเตอร์ เป็นธนาคารของพ่อมดแม่มด บริหารจัดการโดยกลุ่มก๊อบลิน อาคารเป็นหินอ่อนสีขาว ตั้งอยู่ในตรอกไดแอกอน ใกล้กับทางเข้าตรอกน๊อกเทิร์น โถงทางเข้าตกแต่งด้วยสีเงินและเคาท์เตอร์ตั้งเรียงราย
เหล่าผู้วิเศษนิยมเก็บเงินของพวกเขาไว้ที่ธนาคารแห่งนี้เพราะเป็นธนาคารที่น่าเชื่อถือที่สุด แฮกริดกล่าวกับแฮร์รี่ในแฮร์รี่ พอตเตอร์กับศิลาอาถรรพ์ว่า "สถานที่ที่ปลอดภัยที่สุดที่จะเก็บของล้ำค่าไว้คือที่ธนาคารกริงกอตส์และฮอกวอตส์" พ่อแม่ของแฮร์รี่เองก็ฝากเงินไว้ที่นี่ รวมถึงศิลาอาถรรพ์เองก็เคยถูกเก็บอยู่ที่นี่เช่นกัน ซึ่งคาดว่าเก็บในห้องที่เจ็ดร้อยสิบสาม ต้องให้ก๊อบลินเป็นผู้เปิด
ภายในตัวอาคารของธนาคารกริงกอตส์ โถงทางเข้าตกแต่งด้วยสีเงินและมีเคาน์เตอร์ตั้งเรียงรายอยู่ 2 ข้างทาง ธนาคารกริงกอตส์จะแบ่งตู้นิรภัยเป็นหมายเลขต่าง ๆ โดยจะแบ่งระบบการรักษาความปลอดภัยแตกต่างกันไปตามระดับความสำคัญ อาทิเช่น ห้องนิรภัยของฮอกวอตส์ เป็นหมายเลข 713 ที่เคยเก็บรักษาศิลาอาถรรพ์ไว้ ประตูจะเปิดต่อเมื่อ ก็อบลินเป็นผู้ปลดล็อกกุญแจด้วยตนเอง ซึ่งถ้าเป็นเพียงเหรียญทองเกลเลียน ใช้เพียงกุญแจดอกเดียวก็สามารถปลดล็อกตู้นิรภัยได้
ห้องใต้ดินด้านล่างของกริงกอตส์ มีความลึกประมาณหลักร้อยกิโลเมตร พาหนะที่ใช้ในการเดินทางไปยังตู้นิรภัยคือ รถโบกี้ขนาดเล็กที่วิ่งไปตามรางด้วยความเร็วสูง จะปรากฏเมื่อก็อบลินผิวปาก ตามทางที่จะไปยังตู้นิรภัยต่างๆ เต็มไปด้วยหินขรุขระมากมาย ชั้นใต้ดินของกริงกอตส์ มีระบบรักษาความปลอดภัยที่หนาแน่นมากมาย อาทิเช่น เวทมนตร์ที่ใช้ในการปลอมแปลงร่างกายจะถูกลบล้างทันที ที่ก้าวเข้าไปในชั้นใต้ดิน, เมื่อสัมผัสถูกสิ่งของชิ้นใดชิ้นหนึ่งในห้องนิรภัย สมบัติชิ้นนั้นจะเพิ่มจำนวนขึ้นไปเรื่อย ๆ
ตรอกไดแอกอน.
เป็นที่จับจ่ายซื้อของของพ่อมดแม่มดและนักเรียนฮอกวอตส์ โดยวิธีที่จะไปได้คือ เคาะอิฐด้านหลังร้านหม้อใหญ่รั่ว และใช้ผงฟลู
ร้านไม้กายสิทธิ์โอลิแวนเดอร์.
ร้านขายไม้กายสิทธิ์ เจ้าของร้านชื่อนายโอลิแวนเดอร์ เป็นร้านขายไม้กายสิทธิ์ที่มีอยู่แห่งเดียวในอังกฤษ
ร้านเสื้อคลุมสำหรับทุกโอกาสของมาดามมัลกิ้น.
ร้านขายเสื้อผ้า นักเรียนฮอกวอตส์ซื้อเสื้อคลุมจากร้านนี้
ร้านเกมกลวิเศษวิสลีย์.
เป็นชื่อร้านของฝาแฝดวีสลีย์ เฟร็ดและจอร์จ ตั้งอยู่ที่ตรอกไดแอกอน ในเรื่องแฮร์รี่ พอตเตอร์ ซึ่งฝาแฝดวีสลีย์นั้น ได้เงินทุนตั้งร้านมาจากแฮร์รี่ในภาคที่ 4 ซึ่งเป็นรางวัลจากการประลองเวทไตรภาคี จำนวน 1,000 เกลเลียน หลังจากเปิดร้านได้ไม่นาน ฝาแฝดก็มีใบสั่งสินค้ายาวเป็นขบวนจากลูกค้า โดยพวกเค้าเร่งผลิตสินค้าออกจำหน่ายในช่วงหน้าร้อนปีที่ 4 ของแฮร์รี่ ที่เขามาพักที่บ้านโพรงกระต่าย โดยครั้งหนึ่งที่นางวิสลีย์ไปทำความสะอาดห้องของฝาแฝด และเจอใบสั่งของเข้า นางจึงเอาใบเผาทิ้งทั้งหมด และสั่งห้ามฝาแฝดรับใบสั่งของ แต่พวกเขาก็ยังดำเนินการต่อไป จนมีรายได้เป็นกอบเป็นกำ หลังจากปีที่ 5 ของแฮร์รี่ ที่ฝาแฝดได้หนีออกไปสู่อิสรภาพ ก็ได้บังเกิด 'ร้านเกมกลวิเศษวิสลีย์' ขึ้น ภายในตรอกไดแอกอน ผ่านไป 1 ปี นางวีสลีย์ทำใจได้ และพาเด็ก ๆ มาซื้อของที่ร้านของฝาแฝด แต่แฮร์รี่ถึงขั้นประหลาดใจ เมื่อฝาแฝดหลายเป็นทำนองเจ้าสัว มีคนพนักงานร้านมากมาย และมีผู้คนมาจับจ่ายใช้สอยกันมากล้นหลาม แต่ในภาคที่ 7 ร้านรวงเกือบทุกร้านในตรอกไดแอกอน เป็นอันต้องปิดไป รวมทั้งร้านของฝาแฝด เนื่องจากระบอบการปกครองโดยพวกที่เรียกตนเองว่า เลือดบริสุทธิ์ หรือพวกผู้เสพความตาย นั่นเอง แต่หลังจากที่แฮร์รี่เอาชนะลอร์ดโวลเดอมอร์ได้ในสงครามฮอกวอตส์ ทุกอย่างก็กลับคืนสู่สภาวะปกติ แต่ว่าเฟร็ดได้เสียชีวิตลงในสงครามฮอกวอตส์ ทำให้จอร์จได้เป็นเจ้าของร้านแต่เพียงคนเดียวเท่านั้น
ร้านขายของตลกของเฟร็ดและจอร์จ ได้เงินจากแฮร์รี่ที่ชนะการประลองเวทไตรภาคีมาสร้างเป็นร้าน ซึ่งเป็นกิจการที่ขายดีมาก แต่ในภาคที่ 5 ถูกอัมบริดจ์สั่งงด แต่ทั้งสองก็ยังขายแบบเงียบ ๆ
เป็นร้านสำหรับขายของตลก และของที่แกล้งคนได้ เช่น ระเบิดนกต่อ กล่องอาหารว่างเลี่ยงงาน ตังเมเลือดกำเดา ยาอมทำให้อ้วก หูยาวยืด ไม้กายสิทธิ์รสชะเอม เป็นต้น
ร้านนกฮูกอายล็อป.
ร้านขายนกฮูกที่มีนกฮูกหลายพันธุ์ ซึ่งพ่อมดและแม่มดจากทุกที่มาซื้อเพราะจำเป็นต่อการสื่อสารและติดต่อกับพ่อมดแม่มดคนอื่น ๆ และยังสามารถรับและส่งสิ่งของต่าง ๆ ให้พ่อมดและแม่มด
ร้านขายยา.
ร้านขายเครื่องยามากมาย และเครื่องยาสำหรับพ่อมดและแม่มดต่าง ๆ ใช้ในการปรุงยาและในการสอนวิชาต่าง ๆ
ร้านตัวบรรจงและหยดหมึก.
ร้านขายหนังสือ สำหรับซื้อหนังสือเรียนมากมาย
ร้านขายอุปกรณ์ควิชดิช.
ขายไม้กวาดและอุปกรณ์ควิดดิชชั้นเยี่ยมมากมาย อาทิเช่น ไม้กวาดไฟร์โบลต์ เสื้อคลุมควิดดิช
ตรอกนอกเทิร์น.
ต่างกับตรอกไดแอกอนที่นี่จะขายแต่ของที่เป็นศาสตร์มืด และพวกที่เป็นยิ่งกว่าพ่อมดและแม่มด(ผู้เสพความตาย)
บอร์เจ็นและเบิร์กส์.
ขายของที่ชั่วร้ายมากมาย มัลฟอยซื้อสร้อยโอปอลต้องสาปจากร้านนี้ และยังมีตู้อันตรธานอยู่ด้วย
เป็นหมู่บ้านแห่งเดียวในอังกฤษที่มีประชากรพ่อมดแม่มด โดยไม่มีมักเกิ้ลอาศัยอยู่เลย
ร้านไม้กวาดสามอัน.
ร้านของมาดามโรสเมอร์ทาซึ่งร้านนี้แน่นไปด้วยผู้คนมากมายตลอดปี ซึ่งขายเครื่องดื่มมากมาย
ร้านฮันนี่ดุกส์.
ร้านขายขนมหวานยอดฮิตที่รวบรวมไว้ทุกอย่าง
ร้านหัวหมู.
ร้านของอะเบอฟอร์ธ ดัมเบิลดอร์ น้องชายของอัลบัส ดัมเบิลดอร์
ร้านซองโก้.
ร้านขายของตลกอีกแห่ง เป็นร้านโปรดของเฟร็ดกับจอร์จ
มาดามฟุตตี้ฟุต.
ร้านน้ำชาที่หนุ่ม ๆ สาว ๆ มักมาเที่ยวกินน้ำชากันที่นี่
สคริเวนชาร์พ.
ร้านขายปากกาขนนก เฮอร์ไมโอนี่ซื้อปากกาขนนกที่นี่
เดอร์วิสและแบงจ์.
ร้านขายและซ่อมแซมอุปกรณ์เวทมนตร์
ร้านไปรษณีย์นกฮูก.
มีนกฮูกมากมายในร้าน ที่ไว้ส่งจดหมาย
เพิงโหยหวน.
ได้ชื่อว่าเป็นบ้านผีที่ดุที่สุดในอังกฤษ เพราะมีเสียงร้องทุกเดือน แต่ที่จริงแล้วเป็นเสียงของลูปินที่เป็นมนุษย์หมาป่า (จันทร์เจ้า)
ป่าต้องห้าม.
เป็นสถานที่ต้องห้ามสำหรับนักเรียน ยกเว้นในการเรียนการดูแลสัตว์วิเศษ และการกักบริเวณ มีสิ่งมีชีวิตหลายชนิดอาศัยอยู่ เช่น เซ็นทอร์ มนุษย์หมาป่า แมงมุมอะโครแมนทูลา โทรลล์ ยูนิคอร์น เธสตรอล และยักษ์
สถานที่ในโลกเวทมนตร์.
คุกอัซคาบัน.
คุกที่คุมขังนักโทษที่ชั่วร้ายและทำความผิดไว้ มีผู้คุมคุกคือผู้คุมวิญญาณ ที่เป็นสิ่งมีชีวิตต่ำช้ามาก พวกมันจะดูดความสุขของคนคนนั้นออกไป จนคนคนนั้นไม่เหลืออะไรนอกจากความสิ้นหวัง และจะดูดวิญญาณในที่สุด
กระทรวงเวทมนตร์.
กระทรวงของพ่อมดในประเทศอังกฤษ มีหน้าที่ในการปกปิดเวทมนตร์ไว้จากพวกมักเกิ้ล รวบรวมกองต่าง ๆ เอาไว้ สถานที่ถูกซ่อนไว้ใต้ดิน มีอยู่ทั้งหมด 10 ชั้น ที่นี่ยังรวมไปถึงกองปริศนา สำนักงานมือปราบมารและสำนักงานของรัฐมนตรีอีกด้วย
โรงพยาบาลวิเศษเซนต์มังโกเพื่อผู้ป่วยและบาดเจ็บ.
โรงพยาบาลผู้วิเศษที่รวบรวมแผนกรักษาต่าง ๆ ไว้ มันถูกซ่อนอยู่ในห้างสรรพสินค้าแห่งหนึ่ง ซึ่งร้างไปแล้วในกรุงลอนดอน
ก๊อดดริกส์โฮลโล่.
ก็อดดริกส์โฮลโล่ เป็นสถานที่ที่อาศัยของหมู่ผู้วิเศษ เป็นสถานที่ที่ครอบครัวดัมเบิลดอร์อาศัยอยู่ และเป็นสถานที่ที่แฮร์รี่ พอตเตอร์เกิด อีกทั้งก็อดดริกโฮลโล่ยังเป็นสถานที่ที่ลอร์ดโวลเดอมอร์สูญเสียพลังอำนาจโดยการพยายามฆ่าแฮร์รี่ด้วยคำสาปพิฆาต แต่ไม่เป็นผลสำเร็จ และก็อดดริกส์โฮลโลว์ยังเป็นสถานที่ที่เสียชีวิตของครอบครัวพอตเตอร์
แจ็ค
แจ็ก
พงศ์พรหม สนิทวงศ์ ณ อยุธยา
พงศ์พรหม สนิทวงศ์ ณ อยุธยา (ชื่อเล่น: ปุ้ม) หรือที่รู้จักกันดีในชื่อ ปุ้ม ตาวัน เป็นนักร้อง นักแต่งเพลง และนักดนตรี อดีตสมาชิกวงแมคอินทอชและวงตาวัน ในตำแหน่งมือคีย์บอร์ด และร้องนำ
พงศ์พรหม สนิทวงศ์ ณ อยุธยา (ปุ้ม) เกิดเมื่อวันที่ 22 มิถุนายน พ.ศ. 2505 สำเร็จการศึกษาระดับมัธยมศึกษาจาก โรงเรียน ภ.ป.ร. ราชวิทยาลัย ในพระบรมราชูปถัมภ์ โดยเข้าเรียนรุ่นเดียวกับ ศุ บุญเลี้ยง สมาชิกวงดนตรีเฉลียง และ ระดับ ปวช. จากวิทยาลัยกรุงเทพวิจิตรศิลป์ สาขาจิตรกรรมไทย. เขาเป็นศิลปิน นักดนตรี นักแต่งเพลง คอมโพสเซอร์ และโปรดิวเซอร์ ในฐานะศิลปินเขาเคยมีผลงานร่วมกับวงดนตรีชื่อ “วงตาวัน” 5 ชุด ในช่วงระหว่างปี พ.ศ. 2529-2538 (ค.ศ. 1986-1995) และมีผลงานในฐานะศิลปินเดี่ยว 4 ชุด คือ Shambala ในปี (2538), Ei (เปลี่ยนผ่าน) (2556/2558), ไตรรงค์ (2557), และอัลบั้ม Hymn (2558)
นับตั่งแต่ช่วงยุค 2530s (90s) จนถึงปัจจุบัน เขาเป็นที่รู้จักมากกว่าในฐานะคอมโพสเซอร์และโปรดิวเซอร์ที่อยู่เบื้องหลังความสำเร็จของศิลปินในเมืองไทยหลายต่อหลายคน โดยได้สร้างสรรค์ผลงานเพลงให้กับศิลปินต่างๆ ไว้มากมายนับร้อยเพลง เช่น ยืนยง โอภากุล และวงคาราบาว, ธเนศ วรากุลนุเคราะห์, สุรสีห์ อิทธิกุล, อัสนี และ วสันต์ โชติกุล, นูโว, ไมโคร, คริสติน่า อากีล่าร์, ทาทา ยัง, มาช่า, ใหม่ เจริญปุระ, Y not 7, นัท มีเรีย, นิโคล เทริโอ, แอม เสาวลักษณ์, โบ สุนิตา, ธงชัย แมคอินไตย์, Double U, ปีเตอร์ คอร์ป ไดเรนดัล, มิสเตอร์ทีม, ตุ้ย ธีรภัทร, ปาล์มมี่, ศุ บุญเลี้ยง ฯลฯ นอกจากนั้นยังมีผลงานดนตรีด้านอื่นๆ อีก เช่น ดนตรีประกอบภาพยนตร์ ดนตรีประกอบละคร ดนตรีประกอบสารคดี ดนตรีประกอบโฆษณา
เขาเริ่มสร้างผลงานในฐานะนักแต่งเพลงและคอมโพสเซอร์มาตั้งแต่ปี พ.ศ. 2528 เริ่มจากการประพันธ์ดนตรีประกอบละครเวทีเรื่อง "หัวเราะกับน้ำตา" (กำกับการแสดงโดย ภาสุรี ภาวิไล) จากนั้นเข้าทำงานเป็นคอมโพสเซอร์ โปรดิวเซอร์ และนักดนตรีบันทึกเสียง กับบริษัทบัตเตอร์ฟลาย ซาวนด์แอนด์ฟิล์ม เซอร์วิส จำกัด
ในปี พ.ศ. 2535 เขาได้ย้ายไปทำงานที่บริษัท วอร์เนอร์ มิวสิก (ประเทศไทย) จำกัด ในตำแหน่ง Executive Producer ต่อมาได้ลาออก และย้ายมาทำงานกับคุณ เรวัต พุทธินันทน์ ที่บริษัทแกรมมี่ เอ็นเตอร์เทนเมนต์ จำกัด (ปัจจุบันเปลี่ยนชื่อเป็น บ.จีเอ็มเอ็ม แกรมมี่ จำกัด) ในตำแหน่ง คอมโพสเซอร์ และ โปรดิวเซอร์ จนกระทั่งเมื่อคุณเรวัต พุทธินันทน์ เสียชีวิตเมื่อ พ.ศ. 2539 จึงได้ลาออกมาทำงานอิสระ